CELEX: 32016R0459
Language: da
Date: 2016-03-18 00:00:00
Title: Kommissionens gennemførelsesforordning (EU) 2016/459 af 18. marts 2016 om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EØS-relevant tekst)

31.3.2016   
            
            
               DA
            
            
               Den Europæiske Unions Tidende
            
            
               L 80/14
            
         KOMMISSIONENS GENNEMFØRELSESFORORDNING (EU) 2016/459
   af 18. marts 2016
   om ændring af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 2 og 3, og artikel 38, litra d), og
   ud fra følgende betragtninger:
   
               (1)
            
            
               Bilag III til Kommissionens forordning (EF) nr. 1235/2008 (2) indeholder en liste over tredjelande, hvis produktionssystem og kontrolforanstaltninger til økologisk produktion af landbrugsprodukter er anerkendt som ækvivalente med dem, der er fastsat i forordning (EF) nr. 834/2007.
            
         
               (2)
            
            
               Godkendelsen af Canada i medfør af artikel 33, stk. 2, i forordning (EF) nr. 834/2007 gælder på nuværende tidspunkt bl.a. for forarbejdede landbrugsprodukter til konsum og til foderbrug indeholdende økologiske ingredienser, der er dyrket i Canada. Canada har indgivet en anmodning til Kommissionen om udvidelse af godkendelsen til at omfatte forarbejdede landbrugsprodukter til konsum og til foderbrug indeholdende økologiske ingredienser, der er importeret fra tredjelande og certificeret i overensstemmelse med Canadas lovgivning om økologiske produkter. Gennemgangen af de oplysninger, som myndighederne i Canada indgav sammen med anmodningen, deres efterfølgende præciseringer og en undersøgelse på stedet af produktionen og af de kontrolforanstaltninger, der anvendes på forarbejdede produkter indeholdende importerede ingredienser, har ført til den konklusion, at reglerne for produktion af og kontrol med forarbejdede produkter indeholdende importerede økologiske ingredienser i det pågældende land svarer til de regler, der er fastsat i Rådets forordning (EF) nr. 834/2007 og Kommissionens forordning (EF) nr. 889/2008 (3). Derfor bør ækvivalensanerkendelsen af Canadas produktionssystem og kontrolforanstaltninger også gælde for forarbejdede landbrugsprodukter til konsum og til foderbrug indeholdende importerede økologiske ingredienser, der er certificeret i overensstemmelse med Canadas lovgivning.
            
         
               (3)
            
            
               Derudover er økologisk vin ikke omfattet af den gældende godkendelse for Canada. Canada har indgivet en anmodning til Kommissionen om udvidelse af godkendelsen til at omfatte økologisk vin, der er certificeret i overensstemmelse med Canadas lovgivning om økologiske produkter. Gennemgangen af de oplysninger, som myndighederne i Canada indgav sammen med anmodningen, og deres efterfølgende præciseringer har ført til den konklusion, at de canadiske regler for produktion af og kontrol med økologisk vin svarer til de regler, der er fastsat i forordning (EF) nr. 834/2007 og (EF) nr. 889/2008. Derfor bør ækvivalensanerkendelsen af Canadas produktionssystem og kontrolforanstaltninger også gælde for økologisk vin, der er certificeret i overensstemmelse med Canadas lovgivning.
            
         
               (4)
            
            
               Bilag IV til forordning (EF) nr. 1235/2008 indeholder en liste over kontrolmyndigheder og -organer, der er kompetente til at udføre kontrol og udstede attester i tredjelande med henblik på ækvivalens. Som følge af udvidelsen af Canadas godkendelse til at omfatte forarbejdede landbrugsprodukter til konsum og til foderbrug indeholdende importerede økologiske ingredienser samt økologisk vin, der er certificeret i overensstemmelse med Canadas lovgivning, og de dertil knyttede ændringer af bilag III til nævnte forordning, bør de relevante kontrolorganer, som indtil nu er godkendt til import af forarbejdede landbrugsprodukter til konsum og til foderbrug indeholdende importerede økologiske ingredienser samt økologisk vin (produktkategori D) fra Canada, slettes i bilag IV til samme forordning.
            
         
               (5)
            
            
               Bilag III og IV til forordning (EF) nr. 1235/2008 bør derfor ændres.
            
         
               (6)
            
            
               Med henblik på at give de kontrolorganer, der er opført i bilag IV til forordning (EF) nr. 1235/2008, og som er godkendt for Canada, for så vidt angår forarbejdede landbrugsprodukter til konsum og til foderbrug indeholdende importerede økologiske ingredienser samt økologisk vin, mulighed for at tilpasse sig de ændringer, der foretages ved denne forordning, bør ændringen af bilag IV til forordning (EF) nr. 1235/2008 først gælde efter udløbet af en rimelig tidsfrist.
            
         
               (7)
            
            
               Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —
            
         VEDTAGET DENNE FORORDNING:
   Artikel 1
   I forordning (EF) nr. 1235/2008 foretages følgende ændringer:
   
               1)
            
            
               Bilag III ændres som anført i bilag I til nærværende forordning.
            
         
               2)
            
            
               Bilag IV ændres som anført i bilag II til nærværende forordning.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   Punkt 2 i artikel 1 gælder fra den 7. juli 2016.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. marts 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 189 af 20.7.2007, s. 1.
   
      (2)  Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25).
   
      (3)  Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT L 250 af 18.9.2008, s. 1).
   
      BILAG I
      I bilag III til forordning (EF) nr. 1235/2008 foretages følgende ændringer:
      
                  1)
               
               
                  I teksten vedrørende Canada, punkt 1. »Produktkategorier«, efter sætningen »Forarbejdede landbrugsprodukter til konsum« udgår fodnote 1.
               
            
                  2)
               
               
                  Punkt 2. »Oprindelse« affattes således:
                  
                              »2.
                           
                           
                              
                                 Oprindelse: produkter af kategori A, B og F, der er dyrket i Canada, og produkter af kategori D og E, der er forarbejdet i Canada med økologisk dyrkede ingredienser, der er dyrket i Canada eller importeret til Canada i overensstemmelse med canadisk lovgivning.«
                           
                        
            
   
      BILAG II
      I bilag IV til forordning (EF) nr. 1235/2008 foretages følgende ændringer:
      
                  1)
               
               
                  I punkt 3 i teksten vedrørende »CCOF Certification Services« udgår linjen vedrørende Canada.
               
            
                  2)
               
               
                  I punkt 3 i teksten vedrørende »Ecocert SA« udgår linjen vedrørende Canada.
               
            
                  3)
               
               
                  I punkt 3 i teksten vedrørende »IMOswiss AG« udgår linjen vedrørende Canada.
               
            
                  4)
               
               
                  I punkt 3 i teksten vedrørende »International Certification Services, Inc.« udgår linjen vedrørende Canada.
               
            
                  5)
               
               
                  I punkt 3 i teksten vedrørende »Letis S.A.« udgår linjen vedrørende Canada.
               
            
                  6)
               
               
                  I punkt 3 i teksten vedrørende »Oregon Tilth« udgår linjen vedrørende Canada.
               
            
                  7)
               
               
                  I punkt 3 i teksten vedrørende »Organic crop improvement association« udgår linjen vedrørende Canada.
               
            
                  8)
               
               
                  I punkt 3 i teksten vedrørende »Quality Assurance International« udgår linjen vedrørende Canada.